CELEX: 62021CN0651
Language: el
Date: 2021-10-25 00:00:00
Title: Υπόθεση C-651/21: Αίτηση προδικαστικής αποφάσεως την οποία υπέβαλε το Sofiyski rayonen sad (Βουλγαρία) στις 25 Οκτωβρίου 2021 — M. Ya. M.

24.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/15
            
         
      Αίτηση προδικαστικής αποφάσεως την οποία υπέβαλε το Sofiyski rayonen sad (Βουλγαρία) στις 25 Οκτωβρίου 2021 — M. Ya. M.
      (Υπόθεση C-651/21)
      (2022/C 37/20)
      Γλώσσα διαδικασίας: η βουλγαρική
      
         Αιτούν δικαστήριο
      
      Sofiyski rayonen sad
      
         Διάδικοι στην υπόθεση της κύριας δίκης
      
      
         Αιτών της κύριας δίκης: M. Ya. M.
      
         Προδικαστικά ερωτήματα
      
      
                  1)
               
               
                  Έχει το άρθρο 13 του κανονισμού (ΕΕ) 650/2012 (1), σε συνδυασμό με την αρχή της ασφάλειας δικαίου, την έννοια ότι, αφότου ο κληρονόμος έχει ήδη προβεί ενώπιον του δικαστηρίου του κράτους μέλους της συνήθους διαμονής του στην καταχώριση της αποδοχής ή αποποίησής του επί της κληρονομίας θανόντος που κατά τον χρόνο θανάτου του είχε τη συνήθη διαμονή του σε άλλο κράτος μέλος της Ευρωπαϊκής Ένωσης, η υποβολή αίτησης ενώπιον των δικαστηρίων του τελευταίου με αντικείμενο την περαιτέρω καταχώριση της συντελεσθείσας αποποίησης ή αποδοχής αντιβαίνει προς την εν λόγω διάταξη;
               
            
                  2)
               
               
                  Εάν η απάντηση στο πρώτο ερώτημα είναι ότι επιτρέπεται καταχώριση: Έχουν το άρθρο 13 του κανονισμού (ΕΕ) 650/2012, σε συνδυασμό με τις αρχές της ασφάλειας δικαίου και της αποτελεσματικής εφαρμογής του δικαίου της Ένωσης, καθώς και η υποχρέωση συνεργασίας που υπέχουν τα κράτη δυνάμει του άρθρου 4, παράγραφος 3, ΣΕΕ την έννοια ότι επιτρέπουν σε κληρονόμο να υποβάλει στη χώρα της συνήθους διαμονής του αίτηση για την καταχώριση της αποποίησης κληρονομίας κοινού διαθέτη στην οποία έχει ήδη προβεί και άλλος κληρονόμος διαμένων στο κράτος όπου είχε τη συνήθη διαμονή του και ο διαθέτης κατά τον χρόνο του θανάτου του, μολονότι στο δικονομικό δίκαιο του τελευταίου δεν υπάρχει πρόβλεψη για τη δυνατότητα καταχώρισης αποποίησης κληρονομίας επ’ ονόματι τρίτου;
               
            
         (1)  Κανονισμός (ΕΕ) 650/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τη διεθνή δικαιοδοσία, το εφαρμοστέο δίκαιο, την αναγνώριση και εκτέλεση αποφάσεων, την αποδοχή και εκτέλεση δημόσιων εγγράφων στον τομέα της κληρονομικής διαδοχής και την καθιέρωση ευρωπαϊκού κληρονομητηρίου; (ΕΕ 2012, L 201, σ. 107).